פרנסה ולימוד תורה- חלק ב':

1. **איסור פרנסה מתורה:**
2. רמב"ם משנה-תורה הלכות תלמוד-תורה (פרק ג' הלכה י'):

"כל המשים על לבו שיעסוק בתורה ולא יעשה מלאכה ויתפרנס מן הצדקה הרי זה חלל את השם ובזה את התורה וכבה מאור הדת...וכל תורה שאין עמה מלאכה סופה בטילה וגוררת עון, וסוף אדם זה שיהא מלסטם את הבריות"

* מהם שני הנימוקים (חששות) שניתן למצוא בדברי הרמב"ם לכך שאדם חייב להתפרנס?
1. **שכר דין ושכר בטלה:**
2. משנה במסכת בכורות פרק ד' משנה ו' (דף כ"ט ע"א)

הנוטל שכרו לדון - דיניו בטילים

1. תלמוד בבלי מסכת בכורות דף כט עמוד א

גמרא. מנהני מילי? אמר רב יהודה אמר רב: דאמר קרא ראה למדתי אתכם וגו' - מה אני בחנם אף אתם בחנם.

* אחרי שהגמרא מבארת לנו מהו הטעם להלכה שבמשנה- האם האיסור הזה שייך רק בדיין שדן את הדין או גם בלימוד תורה?
1. תלמוד בבלי מסכת כתובות דף קה עמוד א

קרנא הוה שקיל איסתירא מזכאי ואיסתירא מחייב, ודאין להו דינא. והיכי עביד הכי...והתנן: הנוטל שכר לדון - דיניו בטלין! הני מילי אגר דינא, קרנא אגר בטילא הוה שקיל...הני מילי בטילא דלא מוכחא (שאז "מכוער הדבר"), קרנא בטילא דמוכחא הוה שקיל, דהוה תהי באמברא דחמרא ויהבי ליה זוזא.

1. רש"י שם:

**אגר דינא** - לא אומר לכם הדין כי אם בשכר כך וכך; **אגר בטילא** - שהיה בטל ממלאכתו; **דהוה תהי באמברי דחמרא** - מריח באוצרות יין אי זה ראוי להתקיים והקרוב להתקלקל ימכרוהו מיד ושכר זה היה מצוי לו בכל יום.

1. תלמוד בבלי מסכת כתובות דף קו עמוד א

א"ר יצחק בר רדיפא א"ר אמי: מבקרי מומין שבירושלים, היו נוטלין שכרן מתרומת הלשכה. אמר רב יהודה אמר שמואל: ת"ח המלמדין הלכות שחיטה לכהנים, היו נוטלין שכרן מתרומת הלשכה. אמר רב גידל אמר רב: ת"ח המלמדים הלכות קמיצה לכהנים, נוטלין שכרן מתרומת הלשכה.

1. רמב"ם הלכות סנהדרין פרק כג הלכה ה

כל דיין שנוטל שכרו לדון דיניו בטלים, והוא שלא יהיה שכר הניכר, אבל אם היה עוסק במלאכתו ובאו לפניו שנים לדין ואמר להן תנו לי מי שיעשה תחתי עד שאדון לכם או תנו לי שכר בטלתי הרי זה מותר, והוא שיהיה הדבר ניכר שהוא שכר הבטלה בלבד ולא יותר, ויטול משניהם בשוה זה בפני זה כגון זה מותר.

1. רמב"ם הלכות שקלים פרק ד הלכה ד

מבקרי מומים שבירושלם ותלמידי חכמים המלמדים הלכות שחיטה לכהנים והמלמדים להם הלכות קמיצה ונשים המגדלות בניהן לפרה אדומה כולן נוטלין שכרן מתרומת הלשכה, וכמה הוא שכרן כמו שיפסקו להן בית דין.

* מה ההיגיון בהיתר ליטול 'שכר בטלה'? (נסה לחשוב: עבור מגיע התשלום?)
* כיצד בסופו של דבר זה פותר את הבעיות שהציף הרמב"ם בהל' תלמוד-תורה לעיל? מה עם חשש "ילסטם את הבריות"? למה אין זה ביזוי הדת?